
Д О К Л А Д Н А   З А П И С К А
от
ЙОРДАНКА БЕНОВА-АНАНИЕВА
За КМЕТ на ОБЩИНА БУРГАС



ОТНОСНО: Прекратяване на съсобственост между Община Бургас и физически лица в недвижим имот, представляващ УПИ IX-97 в кв.11 по плана на в.з.Росенец, землище кв. Крайморие, гр. Бургас, съответен на ПИ с идентификатор 07079.832.97 по одобрените КККР на гр. Бургас, чрез продажба на общинската идеална част от имота



УВАЖАЕМИ ОБЩИНСКИ СЪВЕТНИЦИ,

В Община Бургас е постъпило заявление с вх.№ 94-01-37151/13.11.2020 г., подадено от С. К. М. и Ж. З. Х., за прекратяване на съсобственост в недвижим имот, представляващ УПИ IX-97 в кв.11 по плана на в.з. Росенец, землище кв. Крайморие, гр.Бургас, чрез изкупуване на общинската идеална част от него.
Приложен е Нотариален акт за собственост върху недвижим имот, вписан в Служба по вписванията–Бургас с № 138, том 25, дело № 4736, Вх.рег.№ 8392 от 09.07.2019 г, легитимиращ заявителите като собственици на 700/775 кв.м ид.ч. от ПИ с идентификатор 07079.832.97 по одобрените КККР на гр. Бургас, съответен на УПИ IX-97 в кв.11 по плана на в.з. Росенец, землище кв. Крайморие, гр. Бургас, целият с площ 775 кв.м.
Разликата до пълната площ на УПИ IX-97 в кв.11 по плана на в.з. Росенец, землище кв. Крайморие, гр. Бургас, в размер на 75/775 кв.м ид.ч. от имота, е собственост на Община Бургас, съгласно Акт за частна общинска собственост №2023/27.01.2000 г., вписан в Служба по вписванията-Бургас с №72, том 4, Дв. Вх.№8692/04.06.2008 г.
Цитираното заявление е разгледано в комисия, назначена с моя Заповед №814/01.04.2020 г. Същата е взела решение, обективирано в протокол от 28.04.2021 г., със становище, че общинската идеална част не отговаря на изискванията на чл.19 от ЗУТ за обособяване на самостоятелен урегулиран поземлен имот и са налице условията за прекратяване на съществуващата съсобственост между Община Бургас, С. К. М. и Ж. З. Х. в УПИ IX-97 в кв.11  по плана на в.з. Росенец, землище кв. Крайморие, гр. Бургас, одобрен със Заповед № 136/21.02.1991 г. на Председателя на ИК на ОНС–гр. Бургас, целият с площ 775 кв.м, съответен на ПИ с идентификатор 07079.832.97 и с площ 775 кв.м по КККР на гр. Бургас, одобрени със Заповед № 18-9-30.01.2009 г. на Началника на СГКК–гр. Бургас, с последно изменениe от 02.09.2019 г., чрез продажба на общинската идеална част в размер на 75/775 кв.м ид.ч. от имота по реда на чл.36, ал.1, т.2 от Закона за общинската собственост.
Възложено е изготвяне на пазарна оценка от правоспособен независим оценител на недвижими имоти, вписан в регистъра на независимите оценители в България, съгласно изискванията на чл.41, ал.2, във връзка с чл.22, ал.3 от ЗОС, за 75/775 кв.м ид.ч. от посочения имот, определена в размер на 2640 (две хиляди шестстотин и четиридесет) лева, без ДДС.
Данъчната оценка за общинските 75/775 кв.м ид.ч. от УПИ IX-97 в кв.11 по плана на в.з. Росенец, землище кв. Крайморие, гр. Бургас, целият с площ 775 кв.м, съответен на ПИ с идентификатор 07079.832.97 по одобрените КККР на гр. Бургас, е в размер на 1526,90 лева.
Имотът е включен в т.3 „Прекратяване на съсобственост по чл.36, ал.1, т.2 от ЗОС, чрез продажба на общински идеални части“ от Раздел ІІ. „Продажби по реда на ЗОС, без търг или конкурс“ на годишната Програма за управление и разпореждане с общинската собственост на Община Бургас за 2021 г. по чл.8, ал.9 от Закона за общинската собственост, приета от Общински съвет–Бургас на заседанието проведено на 23.02.2021 г. и 24.02.20121 г. (Протокол №20).
С оглед на гореизложеното и в изпълнение на правомощията ми по чл.64, ал.1 от Правилника за организацията и дейността на Общинския съвет и взаимодействието му с общинската администрация на Община Бургас, приет от Общински съвет–Бургас, като взех предвид решение от 28.04.2021 г. на комисията, назначена с моя Заповед №814/01.04.2030 г., което възприемам изцяло, предлагам Общински съвет–Бургас, на основание чл.21, ал.1, т.8 от Закона за местното самоуправление и местната администрация, чл.36 от Закона за собствеността, чл.36, ал.1, т.2 от Закона за общинската собственост и чл.41, ал.1, т.2 от Наредбата за реда за придобиване, управление и разпореждане с общински имоти и вещи, приета от Общински съвет–Бургас, да вземе следното

РЕШЕНИЕ:

Да се прекрати съсобствеността между Община Бургас и С. К. М. и Ж. З., чрез продажба на общинските 75/775 (седемдесет и пет от седемстотин седемдесет и пет) кв.м ид.ч. от УПИ IX-97 (девет римско, отреден за имот с планоснимачен номер деветдесет и седем) в кв. 11 (единадесет) по действащия ПУП-ПРЗ на в.з. Росенец, землище кв. Крайморие, гр.Бургас, одобрен със Заповед № 136/21.02.1991 г. на Председателя на ИК на ОНС–гр. Бургас, целият с площ 775 (седемстотин седемдесет и пет) кв.м, с отреждане „за вилно строителство“, при граници: север – УПИ VIII-96, изток – УПИ X-98, юг – улица, запад – улица, съответен на ПИ с идентификатор 07079.832.97 (нула седем нула седем девет точка осем три две точка девет седем) и с площ 775 (седемстотин седемдесет и пет) кв.м по КККР на гр. Бургас, одобрени със Заповед № 18-9-30.01.2009 г. на Началника на СГКК–гр. Бургас, последно изменени от 02.09.2019 г., при съседи: 07079.832.98, 07079.832.96, 07079.832.186, актувани с Акт за частна общинска собственост №2023/27.01.2000 г., за сумата от 2640 (две хиляди шестстотин и четиридесет) лева, без ДДС.

Приложение: Заявление с вх.№ 94-01-37151/13.11.2020 г. в Община Бургас, подадено от С. К. М. и Ж. З. Х.; Акт за частна общинска собственост №2023/27.01.2000 г.; Нотариален акт за собственост върху недвижим имот, вписан в Служба по вписванията–Бургас с № 138, том 25, дело № 4736, Вх.рег.№ 8392 от 09.07.2019 г; Скица, издадена от СГКК–гр. Бургас, за ПИ с идентификатор 07079.832.97 по КККР на гр. Бургас; Комбинирана скица-извадка от ПУП-ПРЗ с изх.№7/13.01.2021 г., издадена от дирекция „Устройство на територията“ при Община Бургас, за УПИ IX-97 в кв. 11 по действащия ПУП-ПРЗ на в.з. Росенец, землище кв. Крайморие, гр. Бургас; Протокол от 28.04.2021 г. на комисия, назначена със Заповед № 814/01.04.2020 г. на Кмета на Община Бургас; Експертна оценка за определяне на пазарната стойност на имота, изготвена от правоспособен независим оценител на недвижими имоти, вписан в регистъра към КНОБ; Удостоверение за данъчна оценка.



ЙОРДАНКА БЕНОВА-АНАНИЕВА
За кмет на Община Бургас
(Съгласно Заповед № 1936/13.07.2021 г. 
на Кмета на Община Бургас)

